Diari Oficial de la Generalitat Valenciana


Sumari del DOGV 7445, del 19-01-2015 (2015/216)

RESOLUCIÓ de 9 de gener de 2015, de la Conselleria d'Educació, Cultura i Esport, per la qual s'autoritza l'adscripció del centre d'educació superior Centre Universitari EDEM a la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7445

Data del DOGV
:   19-01-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/216


Data del document
:   09-01-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 9 de gener de 2015, de la Conselleria d'Educació, Cultura i Esport, per la qual s'autoritza l'adscripció del centre d'educació superior Centre Universitari EDEM a la Universitat Politècnica de València. [2015/216]  
D'acord amb l'article 11 de la Llei Orgànica 6/2001, de 21 de desembre, d'Universitats, l'adscripció per mitjà de conveni a una universitat pública de centres docents per a impartir estudis conduents a l'obtenció de títols de caràcter oficial i validesa en tot el territori nacional requerirà l'aprovació de la comunitat autònoma, a proposta del consell de govern de la universitat, previ informe favorable del seu consell social.  
A este efecte, per mitjà d'un escrit de data 30 d'abril de 2014, la Universitat Politècnica de València va sol·licitar a la Conselleria d'Educació, Cultura i Esport l'inici de l'expedient d'adscripció del Centre Universitari EDEM.  
El Consell de Govern de la Universitat, reunit en sessió de 6 de març de 2014, va acordar aprovar l'adscripció. Així mateix, el Ple del Consell Social de la Universitat, reunit en sessió celebrada el 15 d'abril de 2014, va acordar emetre un informe favorable a esta.  
L'Agència Valenciana d'Avaluació i Prospectiva (AVAP) ha emés el preceptiu informe favorable.  
Finalment, el Ple del Consell Valencià d'Universitats i Formació Superior va tindre coneixement de la proposta d'adscripció en la seua reunió de data 2 de juliol de 2014.  
En virtut del que disposen la Llei Orgànica 6/2001, de 21 de desembre, d'Universitats; el Reial Decret 557/1991, de 12 d'abril, sobre creació i reconeixement d'universitats i centres universitaris, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta del director general d'Universitat, Estudis Superiors i Ciència, de data 16 de desembre de 2014, fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
  
Primer  
Autoritzar l'adscripció del centre d'educació superior Centre Universitari EDEM, de titularitat de l'entitat Escuela de Empresarios, Fundació de la Comunitat Valenciana, a la Universitat Politècnica de València, per a la impartició del grau en Enginyeria per a l'Empresa.  
  
Segon  
El Centre Universitari EDEM, amb seu a la Marina Reial Juan Carlos I, lloc molls, s/n, parcel·la H-32.7.O.S, de València, el titular del qual és l'entitat Escuela de Empresarios, Fundació de la Comunitat Valenciana, es regirà pel que disposen la Llei Orgànica 6/2001, de 21 de desembre, d'Universitats, i les normes que en desplegament seu dicten l'Estat i la Generalitat; pel Reial Decret 557/1991, de 12 d'abril; l'Orde de 12 de maig de 1997, de la Conselleria de Cultura, Educació i Ciència, de regulació de l'adscripció a universitats públiques de centres docents d'ensenyança superior; pel conveni d'adscripció subscrit entre la Universitat Politècnica de València i l'entitat titular del centre adscrit, i per les seues pròpies normes d'organització i funcionament, que en tot cas hauran de respectar els principis constitucionals de llibertat acadèmica, manifestades en les llibertats de càtedra, investigació i d'estudi.  
  
  
Tercer  
La posada en funcionament del centre serà autoritzada per la Conselleria d'Educació, Cultura i Esport, prèvia comprovació que s'han complit els compromisos adquirits per l'entitat titular respecte a les instal·lacions i edificis on s'impartiran les activitats acadèmiques, i que s'ha verificat el corresponent pla d'estudis de grau i s'han atés les previsions de l'Orde 86/2010, de 15 de novembre, de la Conselleria d'Educació, per la qual s'establix el procediment per a la implantació d'ensenyaments universitaris oficials de grau, màster i doctorat en les universitats de la Comunitat Valenciana.  
Amb la posada en funcionament del centre s'establirà així mateix el curs acadèmic d'inici de l'activitat.  
  
Quart  
La modificació de les condicions davall les quals es produïx esta autorització, en especial les relatives a la titularitat del centre, seu, vigència i contingut del conveni amb la Universitat Politècnica de València, requerirà l'autorització de la Conselleria d'Educació, Cultura i Esport. L'incompliment de l'anterior podrà donar lloc a la revocació d'esta autorització.  
  
Quint  
Del que disposen els articles anteriors es donarà trasllat al Ministeri d'Educació, Cultura i Esport, a l'efecte que practique les oportunes inscripcions en el Registre d'Universitats, Centres i Títols.  
  
  
De conformitat amb el que establixen els articles 107, 116 i 117, de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de ser publicada.  
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
  
València, 9 de gener de 2015.- La consellera d'Educació, Cultura i Esport: María José Catalá Verdet.